En ur lenn ar romant-se, nheller nemet magañ keuz o vezañ chomet hep gwelet ar pezh : brav ha dedennus e tlee bezañ, leurennet gant ijin ha startijenn, hag o tigas dan arvesterien danvez istorel fonnus. Anavezout mat a reer, en ur lenn, stil Ar Vro Bagan, betek ijinañ an aktourien o doa gellet ober an dra-mañ-tra ha klevet o  mouezhioù.  Petra a chom eus an holl berzhioù mat-se ur wezh aet da romantkouchet e gwenn-ha-du war ar paper e komz plaen pa lavaran mat ? Estreget ur farsadenn vat pe ziv, ha brezhoneg eus ar chwekañ, pas kalz tra !  Re a zivizoù ha re nebeut a zielfennañ : normal eo pa veze komprenet ur bern traoù gant an arvesterien dre… arvestiñ, just a-walch ! Ur mor a dud a vesker aes pa nemañ ket o zreuzwiskamantoù dirak hon daoulagad. Un istor spazerez-laou doare beilhadegoù skouted (a glote kaer  moarvat, ur wezh ouzhpenn, ouzh an abadenn vev !) ha ne zeuer ket a-benn da zerchel krog enni betek ar fin… e gwirionez em eus kavet hir ha displijus al levr da lenn, daoust ma vije berr a-walch, skrivet e lizherennoù bras ha bravaet gant fotoioù kaer e gwenn-ha-du…  Ne ouezan ket re da betra embann testennoù pezhioù-choari er stumm-se. Evel just neo ket a-walch ar gwenn-ha-du evit un abadenn tan-ha-kurun… na kennebeut ar chomz-plaen evit chwezhañ tan hag ene en ur pezh-choari… dar re o deus  gwelet an abadenn e plijo, sur ! dar re all avat… 